
רשת חברתית חדשה בעולם התרבות
השבוע עלה לאוויר אתר חדש המהווה רשת שיתופית של קהל מופעי בידור, תרבות ומוסיקה בישראל. בעת רכישת הכרטיסים, הקהל מייחס חשיבות גדולה למיקום הישיבה באולם. יש לכך השפעה רבה על היכולת לצפות, לשמוע ולהנות מהמופע. האתר החדש מאפשר לרוכשי הכרטיסים לבחור את המקומות הטובים ביותר באולמות השונים, בזכות תמונות ושיתוף מידע של אחרים שכבר ישבו באולמות השונים ושיתפו איך רואים את הבמה ממקום מושבם. אין צורך בהרשמה.
האתר הוקם בהתבסס על מודל שקיים בחו"ל על ידי עומר בן דור, מומחה בהדמיות תאורה בתיאטראות שונים בארץ וחובב של הצגות ומחזות זמר.

